
REFERAT DE APROBARE A PROIECTULUI DE HOTĂRÂRE
privind modificarea art. 2 din HCLMT nr. 584/2019,  privind atribuirea în folosinţă gratuită, pe o perioada de 49 ani, a terenului în suprafaţă de 5082 mp, înscris în CF. nr. 449194 Timisoara, nr. cadastral/ top. 449194, către Mitropolia Banatului Arhiepiscopia  Timisoarei, în scopul construirii unui Așezământ Social cu Paraclis Ortodox și încheierea unui act adițional la contractul de comodat nr. 1/05.12.2019 încheiat între Municipiul Timișoara și Mitropolia Banatului Arhiepiscopia Timișoarei

[bookmark: _Hlk120543597]Prin adresa înregistrată la Primaria Municipiului Timisoara cu numarul SC2022-028798/17.11.2022 Mitropolia Banatului Arhiepiscopia Timișoarei solicită prelungirea termenului de începere a lucrărilor pe terenul înscris în CF nr. 449194 Timișoara, termen valabil până la data de 31.12.2022, stabilit în baza contractului de comodat nr. 1/05.12.2021 și conform HCLMT nr. 584/26.11.2019.
Prin HCLMT nr. 584/16.11.2019 s-a aprobat atribuirea în folosinţă gratuită, pe o perioada de 49 ani, a terenului în suprafaţă de 5082 mp, înscris în CF. nr. 449194 Timisoara, nr. cadastral/ top. 449194, către Mitropolia Banatului Arhiepiscopia  Timisoarei, în scopul construirii unui Așezământ Social cu Paraclis Ortodox.
Prin HCLMT nr. 418/2021 s-a aprobat modificarea art. 2 din Hotărârea Consiliului Local al Municipiului Timișoara, nr. 584/2019,  privind atribuirea în folosinţă gratuită, pe o perioada de 49 ani, a terenului în suprafaţă de 5082 mp, înscris în CF. nr. 449194 Timisoara, nr. cadastral/ top. 449194, către Mitropolia Banatului Arhiepiscopia  Timisoarei, în scopul construirii unui Așezământ Social cu Paraclis Ortodox și încheierea unui act adițional la contractul de comodat nr. 1/05.12.2019 încheiat între Municipiul Timișoara și Mitropolia Banatului Arhiepiscopia Timișoarei.
Prin Actul Adițional nr. 1 la Contractul de comodat nr. 1/06.12.2021, termenul de începere a lucrărilor a fost stabilit până la data de 31.12.2022.
În decursul anului 2021-2022 s-au făcut progrese importante în realizarea PUZ-ului urmând pașii legali, astfel, în perioada 17.09.2021-09.11.2021 s-a obținut Avizul de oportunitate, între data de 10.12.2021-07.03.2022 s-a obținut Avizul unic, apoi pentru avizul DSP a fost nevoie de studiul de impact și din 17.02.2022 până în 09.05.2022 s-a obținut Avizul DSP. În perioada 17.01.2022-29.07.2022 s-a obținut Avizul de mediu, necesar pentru completarea Avizului DSP. Din 01.08.2022 până în 12.09.2022 s-a obținut Avizul Arhitectului Șef, în 15.09.2022 s-a depus documentația necesară pentru finalizarea PUZ. 
Solicitarea construirii acestui asezământ a venit din partea unui grup de initiativă  format din angajați ai Continental Automotive România SRL si colaboratori .
Având în vedere demararea formalităților de execuție PUZ, în conformitate cu solicitarea Primăriei Municipiului Timișoara, finalizarea acestui PUZ nu va permite începerea lucrărilor de construcție mai devreme de 01.07.2022.
Acest asezămînt social va fi un sprijin pentru copii si tinerii Timișoarei alături de familiile angajaților din Continental Automotive Romania SRL. Comunitatea astfel formată în jurul activitățiilor desfășurate în cadrul așezământului prin grădiniță, centru pentru tineri, Paraclis Ortodox se va implica în proiecte cu impact social timișorean și nu numai.
Terenul solicitat este în vecinătatea platformei industriale din Calea Buziașului, are o suprafață de 5082 mp, este înscris in CF nr. 449194 cu număr top/cadastral 449194 și este proprietatea Municipiului Timisoara-domeniul public.  
    	 Având in vedere  art. 874 alin.1 şi 875, din Codului Civil, dreptul de folosinţă asupra bunurilor proprietate publică, se acordă cu titlu gratuit pe termen limitat în favoarea instituţiilor de utilitate publică.
Având în vedere  prevederile art. 352 şi art. 129, alin.(2), lit. C, din OUG 57/2019, privind Codul Administrativ.

În conformitate cu cap. VIII, pct. 8.1, din contractul de de comodat nr. 1/05.12.2019 încheiat între Municipiul Timișoara și Mitropolia Banatului Arhiepiscopia Timișoarei: ” Modificarea prezentului contract se face numai prin act adițional încheiat între părțile contractante si aprobat de Consiliul Local al Municipiului Timisoara.”


Având în vedere cele menţionate mai sus, considerăm oportun, iniţierea unui proiect de hotărâre privind modificarea art. 2 din HCLMT nr. 584/2019, privind atribuirea în folosinţă gratuită, pe o perioada de 49 ani, a terenului în suprafaţă de 5082 mp, înscris în CF. nr. 449194 Timisoara, nr. cadastral/ top. 449194, către Mitropolia Banatului Arhiepiscopia  Timisoarei, în scopul construirii unui Așezământ Social cu Paraclis Ortodox și încheierea unui act adițional la contractul de comodat nr. 1/05.12.2019 încheiat între Municipiul Timișoara și Mitropolia Banatului Arhiepiscopia Timișoarei.

